ข้อบัญญัติองค์การบริหารส่วนตำบลแครายข้อบัญญัติองค์การบริหารส่วนตำบลแครายเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด หรือบางประเภทในพื้นที่บางส่วนในท้องที่องค์การบริหารส่วนตำบลแครายอำเภอกระทุ่มแบน จังหวัดสมุทรสาครพ.ศ. ๒๕๕๕ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย และมาตรา ๗๑ แห่งพระราชบัญญัติสภาตำบลและองค์การบริหารส่วนตำบลพ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล(ฉบับที่ ๕) พ.ศ. ๒๕๔๖ องค์การบริหารส่วนตำบลแครายโดยความเห็นชอบของสภาองค์การบริหารส่วนตำบลแคราย และนายอำเภอกระทุ่มแบน จึงตราข้อบัญญัติขึ้นไว้ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลแคราย เรื่อง กำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่องค์การบริหารส่วนตำบลแคราย อำเภอกระทุ่มแบนจังหวัดสมุทรสาคร พ.ศ. ๒๕๕๕ข้อ ๒ ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป[๑] และให้สิ้นสุดระยะเวลาการใช้บังคับเมื่อมีกฎกระทรวงที่ออกตามความในพระราชบัญญัติการผังเมืองพ.ศ. ๒๕๑๘ และที่แก้ไขเพิ่มเติม ให้ใช้บังคับผังเมืองรวมในท้องที่ตามข้อ ๓ข้อ ๓ ในข้อบัญญัตินี้บริเวณที่ ๑ หมายความว่าพื้นที่บริเวณด้านเหนือ จดเส้นขนานระยะ ๒๕๐ เมตรกับศูนย์กลางถนนสาธารณะไม่ปรากฏชื่อด้านตะวันออก จดเส้นตั้งฉากกับถนนสาธารณะไม่ปรากฏชื่อที่จุดซึ่งอยู่ห่างจากถนนสาธารณะไม่ปรากฏชื่อตัดกับถนนสาธารณะไม่ปรากฏชื่ออีกสายหนึ่งไปทางทิศตะวันตก ตามแนวถนนสาธารณะไม่ปรากฏชื่อ เป็นระยะ ๕๐๐ เมตรด้านใต้ จดเส้นขนานระยะ๒๕๐ เมตร กับศูนย์กลางถนนสาธารณะไม่ปรากฏชื่อด้านตะวันตก จดเส้นตั้งฉากกับถนนสาธารณะไม่ปรากฏชื่อที่จุดซึ่งอยู่ห่างจากถนนสาธารณะไม่ปรากฏชื่อ บรรจบกับทางหลวงแผ่นดินหมายเลข ๓๐๙๑ฟากตะวันออก ไปทางทิศตะวันออก ตามแนวถนนสาธารณะไม่ปรากฏชื่อ เป็นระยะ ๑,๐๐๐ เมตรบริเวณที่ ๒ หมายความว่าพื้นที่บริเวณด้านเหนือ จดเส้นขนานระยะ ๕๐๐ เมตรกับศูนย์กลางถนนสาธารณะไม่ปรากฏชื่อ เส้นขนานระยะ ๗๕๐ เมตรกับศูนย์กลางถนนสาธารณะไม่ปรากฏชื่อ และเส้นขนานระยะ ๔๐๐ เมตร กับศูนย์กลางถนนสาธารณะไม่ปรากฏชื่อด้านตะวันออก จดเส้นขนานระยะ ๑,๑๐๐ เมตรกับศูนย์กลางถนนสาธารณะไม่ปรากฏชื่อด้านใต้ จดเส้นแบ่งเขตการปกครองระหว่างอำเภอกระทุ่มแบนกับอำเภอเมืองสมุทรสาครด้านตะวันตก จดเส้นขนานระยะ ๒๕๐ เมตรกับศูนย์กลางถนนสาธารณะไม่ปรากฏชื่อเส้นขนานระยะ ๑,๑๐๐ เมตรกับศูนย์กลางถนนสาธารณะไม่ปรากฏชื่อ และเส้นขนานระยะ ๖๐๐ เมตร กับศูนย์กลางถนนสาธารณะไม่ปรากฏชื่อบริเวณที่ ๓ หมายความว่าพื้นที่ในเขตตำบลแครายยกเว้นพื้นที่ในบริเวณที่ ๑ และบริเวณที่ ๒ทั้งนี้ตามแผนที่ท้ายข้อบัญญัตินี้ข้อ ๔ ภายในบริเวณที่ ๑และบริเวณที่ ๒ ห้ามมิให้บุคคลใดก่อสร้างอาคาร ดังต่อไปนี้(๑) สุสานและฌาปนสถานตามกฎหมายว่าด้วยสุสานและฌาปนสถาน(๒) สถานสงเคราะห์หรือรับเลี้ยงเด็ก(๓) สถานสงเคราะห์หรือรับเลี้ยงคนชราข้อ ๕ ภายในบริเวณที่ ๓ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภทชนิด และจำพวกที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซสถานที่เก็บก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึง สถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓) สถานที่ที่ใช้ในการเก็บน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) โรงแรมตามกฎหมายว่าด้วยโรงแรม(๕) อาคารขนาดใหญ่(๖) ห้องแถวหรือตึกแถว(๗) ห้องชุด อาคารชุด ตามกฎหมายว่าด้วยอาคารชุด(๘) หอพัก ตามกฎหมายว่าด้วยหอพักข้อ ๖ ภายในบริเวณพื้นที่ที่กำหนดไว้ตามข้อ๔ และข้อ ๕ ห้ามมิให้บุคคลใดดัดแปลงหรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ และข้อ ๕ข้อ ๗ อาคารที่มีอยู่แล้วในพื้นที่ที่กำหนดตามข้อ๔ และข้อ ๕ ก่อนหรือในวันที่ข้อบัญญัตินี้ใช้บังคับให้ได้รับยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ และข้อ ๕ข้อ ๘ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จ ให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๙ ให้นายกองค์การบริหารส่วนตำบลแครายรักษาการตามข้อบัญญัตินี้ประกาศณ วันที่ ๒๙ มิถุนายน พ.ศ. ๒๕๕๕วินัย นาแหยมนายกองค์การบริหารส่วนตำบลแคราย[เอกสารแนบท้าย]๑. แผนที่ท้ายข้อบัญญัติองค์การบริหารส่วนตำบลแคราย เรื่องกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่องค์การบริหารส่วนตำบลแครายอำเภอกระทุ่มแบน จังหวัดสมุทรสาคร พ.ศ. ๒๕๕๕๒. บัญชีท้ายข้อบัญญัติองค์การบริหารส่วนตำบลแครายเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่องค์การบริหารส่วนตำบลแครายอำเภอกระทุ่มแบน จังหวัดสมุทรสาคร พ.ศ. ๒๕๕๕(ดูข้อมูลจากภาพกฎหมาย)ปริยานุช/ผู้จัดทำ๒๙ ตุลาคม ๒๕๕๕ชาญ/ผู้ตรวจ๒ พฤศจิกายน ๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๑๖๒ ง/หน้า ๖๘/๒๖ ตุลาคม ๒๕๕๕